ΦΚ Ζίμπρου Κισινάου

Η ΦΚ Ζίμπρου Κισινάου (μολδαβικά: FC Zimbru Chişinău) είναι το σπουδαιότερο ποδοσφαιρικό σωματείο της Μολδαβίας. Εδρεύει στην πρωτεύουσα της Μολδαβίας Κισινάου και έχει κατακτήσει 8 φορές το πρωτάθλημα από της χώρας.

Ιστορία 

Η Ζίμπρου ιδρύθηκε στις 16 Μαΐου του 1947 και το όνομα της σημαίνει «Βίσωνες» στα ρουμανικά. Τα 2 πρώτα χρόνια της ύπαρξής της ονομάζονταν Ντινάμο (Dynamo), από το 1950 και μέχρι το 1957 Μπουρεβέστνικ (Burevestnik). Τις περιόδους 1958-1965 αλλά και 1967-1971 έφερε το όνομα Μολντόβα (Moldova), το 1966 μετονομάστηκε σε Αβιντούλ (Avîntul) και από το 1971 έως το 1990 ήταν γνωστή με το όνομα Νίστρου (Nistru). Με την ανεξαρτητοποίηση της Μολδαβίας πήρε το σημερινό της όνομα.

Στις εγχώριες διοργανώσεις, αγωνίζεται στο Ζίμπρου Στάντιον (Zimbru Stadion) χωρητικότητας 10.500 θεατών αλλά δίνει πολλά από τα ευρωπαϊκά της παιχνίδια στο Σέριφ Στάντιον του Τιρασπόλ (έδρα της ΦΚ Σερίφ Τιράσπολ) που έχει χωρητικότητα 14.300 θεατές.

Σοβιετική περίοδος 
Από την ίδρυσή του το σωματείο αγωνίζονταν στη δεύτερη κατηγορία της ΕΣΣΔ. Το 1955 κέρδισε για πρώτη φορά την άνοδό του στην Α΄ Εθνική και το 1956 κατέκτησε την 6η θέση, η οποία αποτελεί και την υψηλότερη θέση που κατέλαβε ποτέ το σωματείο σε σοβιετική διοργάνωση. Μετά από μερικές μέτριες χρονιές όπου το σωματείο κινήθηκε μεταξύ φθοράς και αφθαρσίας, τελικώς υποβιβάστηκε (1964) στη Β΄ κατηγορία όπου και παρέμεινε μέχρι τη διάλυση της Σοβιετικής Ένωσης (με μοναδικές εξαιρέσεις το 1973 και 1982, όπου κέρδιζε την άνοδο στην κορυφαία κατηγορία αλλά την επόμενη χρονιά υποβιβάζονταν και πάλι).
Το 1986, η ομάδα υποβιβάστηκε στην Γ΄ Εθνική, όπου και παρέμεινε για 2 χρόνια, για να επιστρέψει στη Β' Εθνική το 1988.
Η σπουδαιότερη επιτυχία της Ζίμπρου κατά τη Σοβιετική περίοδο ήταν το 1963, όταν έφτασε στα προημιτελικά του Κυπέλλου της Σοβιετικής Ένωσης.

Μολδαβική περίοδος 
<p align="justify">
Η Ζίμπρου υπήρξε η κυρίαρχος του Μολδαβικού ποδοσφαίρου κατά τη δεκαετία του '90, κατακτώντας 8 από τα 9 πρώτα πρωταθλήματα που διεξήχθησαν. Σταδιακά όμως, άρχισε να αμφισβητείται η πρωτοκαθεδρία της και η μεγάλη αντίπαλος της, η ΦΚ Σέριφ Τιρασπόλ, κέρδισε 7 πρωταθλήματα, αφήνοντας τη Ζίμπρου, 5 φορές στη δεύτερη θέση και 2 φορές στην τρίτη.

Παράλληλα οι 2 ομάδες κονταροχτυπήθηκαν και στο θεσμό του κυπέλλου, με την Ζίμπρου να κατακτά 5 φορές το τρόπαιο και την ΦΚ Σέριφ 4 φορές.

Σε επίπεδο ευρωπαϊκών διοργανώσεων, η ΦΚ Ζίμπρου έχει να επιδείξει λιγοστές επιτυχίες με σπουδαιότερη αυτή της περιόδου 1995/96, όταν και κατόρθωσε να προκριθεί στο δεύτερο γύρο του κυπέλλου ΟΥΕΦΑ.

Τη σεζόν 2003/04 αντιμετώπισε για πρώτη φορά ελληνική ομάδα, και πιο συγκεκριμένα για τον πρώτο γύρο του κυπέλλου ΟΥΕΦΑ, τον Άρη Θεσσαλονίκης από τον οποίο αποκλείστηκε φέρνοντας 1-1 στη Μολδαβία και χάνοντας 2-1 στη Θεσσαλονίκη.

 Περισσότερες συμμετοχές με τη φανέλα της Ζίμπρου: Γιούρι Μιτέρεφ - 225 συμμετοχές. 
 Περισσότερα συνολικά γκολ με τη φανέλα της Ζίμπρου: Γιούρι Μιτέρεφ - 122 γκολ
 Περισσότερα γκολ σε μια αγωνιστική περίοδο: Βλάντισλαβ Γκαβρίλιουτς - 34(1995/96) και Γιούρι Μιτέρεφ - 34 (1996/97).
 Σημαντικότερος παίκτης που αγωνίστηκε με τα χρώματα της Ζίμπρου : Ιγκορ Ντομπροβόλσκι (1985, 27 συμ. και 13 γκολ)

Τίτλοι 

 Μολδαβικό πρωτάθλημα (Divizia Naţională): 8
1992, 1993, 1994, 1995, 1996, 1998, 1999, 2000

 Μολδαβικό κύπελλο: 6
1997, 1998, 2003, 2004, 2007, 2014
 Σούπερ Καπ Μολδαβίας: 1
2014

Παραπομπές

Εξωτερικοί σύνδεσμοι 
 Επίσημη ιστοσελίδα

Ιδρύσεις αθλητικών συλλόγων το 1947
Ζ
Ιδρύσεις ποδοσφαιρικών ομάδων το 1947